ફિક્કીએ વધુમાં જણાવ્યું હતું કે રિટર્ન ભરનારાઓને કોઇ મુશ્કેલી પડવી જોઇએ નહીં. નોંધનીય છે કે વર્ષ ૨૦૧૭-૧૮નું સામાન્ય બજેટ ૧ ફેબ્રુઆરીએ રજૂ થવાનું છે. નોટબંધી બાબતે ફિક્કીએ કહ્યું કે સરકારના નિર્ણયથી મોટી માત્રામાં રોકડ બહાર આવી છે અને બેન્કમાં જમા થઇ છે, જેના કારણે વ્યાજદરમાં ઘટાડો થશે. રિયલ્ટી સેક્ટરને તેનો સીધો લાભ થશે. નોટબંધીના કારણે ટૂંકા સમયગાળા માટે મુશ્કેલીનો સામનો કરવો પડી શકે છે, પરંતુ લાંબા સમયગાળે દેશને તેનો સીધો લાભ થશે એટલું જ નહીં સરકારની ટેક્સની આવક પણ વધશે.